Ritratt: Martin Attard .td_uid_3_615fd26542b5d_rand.td-a-rec-img{text-align:left}.td_uid_3_615fd26542b5d_rand.td-a-rec-img img{margin:0 auto 0 0} Nhar is-Sibt 2 ta' Ottubru, is-Soċjetà tal-Museum Sezzjoni Nisa, fetħet qasam ġdid fil-Museum, fi Triq Cicciano, fin-Nadur. Matul iċ-ċerimonja, li kien hemm preżenti għaliha l-Isqof ta' Għawdex Anton Teuma flimkien mal-kleru tal-Parroċċa tan-Nadur, l-Isqof ta kelmtejn u qal li "kif tidħol f'dan il-post hemm sensazzjoni ta' paċi u fl-istess ħin is-sens ta' sempliċità jgħinek tagħraf l-affarijiet importanti". Għaċ-ċerimonja kien hemm preżenti wkoll Mons. Lawrenz Sciberras, l-Assistent Ekkleżjastiku għal Għawdex, is-Superjura Ġenerali Mansy Cutajar u l-amministrazzjoni tal-istess Sezzjoni, is-Sindku u l-kunsilliera, u mistednin oħrajn fosthom il-Perit Edward Scerri li ħa ħsieb il-proġett. L-Isqof ta' Għawdex, waqt iċ-ċerimonja tal-ftuħ fakkar kif mingħajr ix-xandir tal-Kelma ta' Alla l-fidi ma tistax tkompli. "Jiġifieri jekk ma għandniex ix-xandir tal-Kelma ta' Alla ma għandniex fidi. Kif jgħidilna San Pawl wara kollox, il-fidi tiġi mis-smigħ tal-Kelma ta' Alla. Dawn huma affarijiet li aħna ma nagħtuhomx il-piż kemm suppost ikollhom. Jekk irridu nsaħħu l-fidi, irridu nkabbru dawn l-okkażjonijiet fejn tixxandar il-Kelma ta' Alla," qal l-Isqof Teuma. #td_uid_2_615fd265402bd .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/10/07161233/museum-nadur-80x60.jpeg) 0 0 no-repeat}#td_uid_2_615fd265402bd .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/10/07161222/Museum-nadur-ftuh-80x60.jpeg) 0 0 no-repeat}#td_uid_2_615fd265402bd .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/10/07161210/museum-nadur-3-80x60.jpeg) 0 0 no-repeat} 1 minn 3 Ritratt: Martin Attard Hu enfasizza kif dan il-post fin-Nadur huwa wieħed mill-muturi l-kbar, flimkien mal-Museum tas-Subien, maċ-Ċentru taż-Żgħażagħ u mal-Parroċċa, li jagħtu l-enerġiji l-kbar u jippumpjaw il-fidi. Waqt iċ-ċeremonja tkellmet ukoll is-Superjura Ġenerali li fakkret fis-Salm 126. "Lil hinn mis-sbuħija u l-apparenza li huma bzonnjużi u jgħinu ħafna, hemm aspett aktar importanti: dak tas-sbuħija ġewwinija, sbuħija tal-ħajja mgħixa b'Ġesù, miegħu u għalih. Hu permezz tal-ħajja tagħna li, bħalma jgħid is-Salm, inħallu lil Ġesù jkun hu li jibni, jgħasses u jindokra dan il-post. Kemm hu sabiħ li Ġesù jieħu l-ħajja permezz tagħna! Kemm hu sabiħ li kull min imiss ma' dan il-post ikollu l-opportunità li jsir aħjar għax ikollu esperjenza ħajja ta' Ġesù!" Fl-aħħar taċ-ċerimonja sar it-tberik tal-post mill-Isqof Teuma u ringrazzjament mis-Superjura tal-lokal, Rita Sacco. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_615fd26543023_rand.td-a-rec-img{text-align:left}.td_uid_4_615fd26543023_rand.td-a-rec-img img{margin:0 auto 0 0}